Galius Kličius

Galius Kličius (g. 1950 m. gegužės 10 d. Vilniuje) – Lietuvos teatro ir kino dailininkas, scenografas.

Biografija 
1973 m. baigė Lietuvos dailės institutą. 1972–1975 m. dirbo dailininku Vilniaus universiteto Kiemo teatre, 1976–1978 m. – scenografu Jaunimo teatre, 1978–1993 m. Lietuvos kino studijoje.

Sukūrė scenografijų spektakliams Šiaulių, Panevėžio, Lietuvos nacionaliniame dramos, Lietuvos operos ir baleto teatre, televizijos, kino filmams. Scenovaizdžiams būdingas humoras, ironija, elementų gausa. Dalyvauja scenografijos parodose (Vilnius 1977 m., Talinas 1981 m., Ryga 1985 m.). Nuo 1993 tapo paveikslus. Kūrinių turi Lietuvos teatro, muzikos ir kino muziejus.

Scenografija 
Teatre:
 Saulius Šaltenis. Škac, mirtie, visados škac, 1976 m., Jasonas 1978 m.
 Žanas Kokto. Žmogaus balsas 1977 m.
 Rudolfas Blaumanis. Siuvėjų dienos Silmačiuose 1993 m.
 Kaip žydėjimas vyšnios… pagal S. Nėrį, 1974 m.
 Hermanas Zudermanas. Jonas ir Erdmė 1979 m.
 History of Lithuania 2004 m., pagal J. Erlicką
 …su meile-Marlene Dietrich 2005 m.
 Stanislavas Stratijevas. Maksimalistas 1988 m.
 Aleksandras Dudarevas Eiliniai 1984 m. Kauno dramos teatre
 Johanas Štrausas. Čigonų baronas, operetė, 1995 m.
 Herkus Kunčius. Sučiuptas velnias 2001 m.
Televizijoje:
 Nauji Robino Hudo nuotykiai, 1996-1999 m.
 Atila, 2001 m., rež. D. Lowry
 Elžbieta, 2005 m., rež. T. Hooperis
Kine:
 Nebūsiu gangsteris, brangioji, 1978 m., rež. Algimantas Puipa
 Amžinoji šviesa, 1987 m., rež. Algimantas Puipa
 Šešiolikmečiai, 1987 m., rež. Raimundas Banionis
 Žaltvykslės, 1980 m., rež. Gytis Lukšas
 Procesas, 1994 m., rež. Algimantas Puipa
 Dievų miškas, 2005 m., rež. Algimantas Puipa
 Faktas, 1980 m., rež. Almantas Grikevičius
 Vasara baigiasi rudenį, 1981 m., rež. Gytis Lukšas
 Mano mažytė žmona, 1984 m., rež. Raimundas Banionis
 Vakar ir visados, 1984 m., rež. Gytis Lukšas
 Jo žmonos išpažintis, 1984 m., rež. Almantas Grikevičius
 Kažkas atsitiko, 1986 m., rež. Artūras Pozdniakovas
 Ir ten krantai smėlėti, 1991 m., rež. Algimantas Puipa
 Nuodėmės užkalbėjimas, 2007 m., rež. Algimantas Puipa.
  Linksmoji našlė, 2009 m., rež. Leonidas Gorovecas.

Įvertinimas 
 1984 m. LTSR valstybinė premija
 1989 m. Pabaltijo scenografijos trienalės I premija

Šaltiniai 

Lietuvos dailininkai
Lietuvos scenografai
LTSR valstybinės premijos laureatai